CELEX: 22014A0124(01)
Language: lv
Date: 2013-11-23 00:00:00
Title: Nolīgums starp Eiropas Savienību un Ķīnas Tautas Republikas Makao Īpašās pārvaldes apgabala valdību par dažiem gaisa pārvadājumu pakalpojumu aspektiem

24.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 21/2
            
         NOLĪGUMS
   starp Eiropas Savienību un Ķīnas Tautas Republikas Makao Īpašās pārvaldes apgabala valdību par dažiem gaisa pārvadājumu pakalpojumu aspektiem
   EIROPAS SAVIENĪBA, turpmāk “Savienība”,
   no vienas puses, un
   ĶĪNAS TAUTAS REPUBLIKAS MAKAO ĪPAŠĀS PĀRVALDES APGABALA VALDĪBA, turpmāk “Makao ĪPA”, ko Ķīnas Tautas Republikas Centrālā tautas valdība likumīgi pilnvarojusi noslēgt šo nolīgumu,
   no otras puses,
   turpmāk “Puses”,
   ATZĪMĒJOT, ka starp vairākām Savienības dalībvalstīm un Makao ĪPA ir noslēgti divpusēji gaisa pārvadājumu pakalpojumu nolīgumi, kuros iekļauti noteikumi, kas ir pretrunā Savienības tiesību aktiem;
   ATZĪMĒJOT, ka Savienībai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Savienības dalībvalstīm un trešām personām;
   ATZĪMĒJOT, ka saskaņā ar Savienības tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības bez diskriminācijas piekļūt lidojuma maršrutiem starp Savienības dalībvalstīm un trešām personām;
   ŅEMOT VĒRĀ, ka nolīgumi starp Savienību un dažām trešām personām šo trešo personām valstspiederīgajiem dod iespēju kļūt par tādu gaisa pārvadātāju īpašniekiem, kam piešķirta licence saskaņā ar Savienības tiesību aktiem;
   ATZĪSTOT, ka daži noteikumi, kas iekļauti starp Savienības dalībvalstīm un Makao ĪPA noslēgtajos divpusējos gaisa pārvadājumu pakalpojumu nolīgumos un kas ir pretrunā Savienības tiesību aktiem, jāsaskaņo ar minētajiem tiesību aktiem, tādējādi izveidojot labu juridisko pamatu gaisa pārvadājumiem starp Savienību un Makao ĪPA un saglabājot šādu gaisa pārvadājumu nepārtrauktību;
   ATZĪMĒJOT, ka saskaņā ar Savienības tiesību aktiem gaisa pārvadātāji principā nedrīkst slēgt vienošanās, kuras var ietekmēt tirdzniecību starp Savienības dalībvalstīm un kuru mērķis vai rezultāts ir konkurences nepieļaušana, ierobežošana vai traucēšana;
   ATZĪSTOT, ka ar noteikumiem, kas iekļauti divpusējos gaisa pārvadājumu pakalpojumu nolīgumos starp Savienības dalībvalstīm un Makao ĪPA un kas: i) paredz pieņemt vai atbalsta nolīgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci starp gaisa pārvadātājiem attiecīgajos maršrutos, vai ii) pastiprina jebkādas šādas vienošanās, lēmuma vai saskaņotas darbības ietekmi, vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, kas nepieļauj, kropļo vai ierobežo konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus;
   ATZĪMĒJOT, ka šā nolīguma mērķis nav palielināt gaisa satiksmes kopējo apjomu starp Savienību un Makao ĪPA, mainīt starp Kopienas gaisa pārvadātājiem un Makao ĪPA gaisa pārvadātājiem izveidojušos līdzsvaru vai grozīt pašreiz spēkā esošos divpusējos gaisa pārvadājumu pakalpojumu nolīgumus attiecībā uz satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārīgi noteikumi
   1.   Šajā nolīgumā “dalībvalstis” ir Eiropas Savienības dalībvalstis un “ES līgumi” ir Līgums par Eiropas Savienību un Līgums par Eiropas Savienības darbību.
   2.   Šā nolīguma 1. pielikumā uzskaitītajos nolīgumos esošās atsauces uz tās dalībvalsts valstspiederīgajiem, kas ir attiecīgā nolīguma Puse, uzskata par atsaucēm uz jebkuras dalībvalsts valstspiederīgajiem.
   3.   Katrā no 1. pielikumā uzskaitītajiem nolīgumiem atsauces uz tās dalībvalsts gaisa pārvadātājiem vai aviokompānijām, kas ir minētā nolīguma Puse, saprot kā atsauces uz minētās dalībvalsts izraudzītajiem gaisa pārvadātājiem vai aviokompānijām.
   2. pants
   Pārvadātāja izraudzīšana dalībvalstī
   1.   Noteikumi šā panta 2. un 3. punktā aizstāj atbilstīgos noteikumus pantos, kas minēti attiecīgi 2. pielikuma a) un b) punktā, attiecībā uz gaisa pārvadātāja izraudzīšanu attiecīgajā dalībvalstī, pilnvarām un atļaujām, ko tam piešķīris Makao ĪPA, kā arī attiecīgi par šādu atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot kādas dalībvalsts norādi par pārvadātāja izraudzīšanu, Makao ĪPA ar minimālu procedūras kavēšanos piešķir attiecīgās pilnvaras un atļaujas ar noteikumu, ka:
   
               a)
            
            
               gaisa pārvadātājs saskaņā ar ES līgumiem veic uzņēmējdarbību tās dalībvalsts teritorijā, kura to izraudzījusies, un tam ir derīga darbības licence saskaņā ar Savienības tiesību aktiem; un
            
         
               b)
            
            
               gaisa pārvadātāja efektīvu reglamentējošu kontroli veic un uztur dalībvalsts, kas atbild par gaisa kuģa ekspluatanta apliecības piešķiršanu gaisa pārvadātājam, un izraudzīšanas dokumentā ir skaidri norādīta attiecīgā aeronavigācijas iestāde; un
            
         
               c)
            
            
               gaisa pārvadātājs tieši vai ar akciju kontrolpaketi pieder un to faktiski kontrolē dalībvalstis un/vai to valstspiederīgie, un/vai citas 3. pielikumā uzskaitītās valstis, un/vai to valstspiederīgie.
            
         3.   Makao ĪPA var atteikt, atsaukt, apturēt vai ierobežot dalībvalsts izraudzītā gaisa pārvadātāja pilnvaras vai atļaujas, ja:
   
               a)
            
            
               gaisa pārvadātājs saskaņā ar ES līgumiem neveic uzņēmējdarbību tās dalībvalsts teritorijā, kura to izraudzījusies, vai tam nav derīgas darbības licences saskaņā ar Savienības tiesību aktiem;
            
         
               b)
            
            
               gaisa pārvadātāja efektīvu reglamentējošu kontroli neveic vai neuztur dalībvalsts, kas atbild par gaisa kuģa ekspluatanta apliecības piešķiršanu gaisa pārvadātājam, vai izraudzīšanas dokumentā nav skaidri norādīta attiecīgā aeronavigācijas iestāde; vai
            
         
               c)
            
            
               gaisa pārvadātājs tieši vai ar akciju kontrolpaketi nepieder un to faktiski nekontrolē dalībvalstis un/vai to valstspiederīgie, un/vai citas 3. pielikumā uzskaitītās valstis, un/vai to valstspiederīgie.
            
         Izmantojot savas tiesības saskaņā ar šo punktu, Makao ĪPA nediskriminē Kopienas gaisa pārvadātājus to valstspiederības dēļ.
   3. pants
   Drošums
   1.   Šā panta 2. punkta noteikumi papildina atbilstīgos noteikumus 2. pielikuma c) punktā uzskaitītajos pantos.
   2.   Ja dalībvalsts ir izraudzījusi gaisa pārvadātāju, kura reglamentējošo kontroli veic un uztur cita dalībvalsts, tad Makao ĪPA tiesības saskaņā ar drošuma noteikumiem nolīgumā starp dalībvalsti, kas izraudzījusi gaisa pārvadātāju, un Makao ĪPA vienlīdz attiecas uz minētās citas dalībvalsts drošuma standartu pieņemšanu, izpildi un uzturēšanu un uz gaisa pārvadātāja darbības atļauju.
   4. pants
   Nodokļa uzlikšana aviācijas degvielai
   1.   Šā panta 2. punkta noteikumi papildina atbilstīgos noteikumus 2. pielikuma d) punktā uzskaitītajos pantos.
   2.   Neatkarīgi no jebkura cita noteikuma par pretējo nekas 2. pielikuma d) punktā minētajos nolīgumos neattur dalībvalsti no nodokļu, nodevu un citu maksājumu un maksu nediskriminējošas noteikšanas par degvielu, kas tiek piegādāta šīs dalībvalsts teritorijā lietošanai Makao ĪPA izraudzīta gaisa pārvadātāja gaisa kuģī, kurš veic lidojumus no viena punkta minētās dalībvalsts teritorijā uz citu punktu minētās dalībvalsts teritorijā vai citas dalībvalsts teritorijā.
   5. pants
   Saderība ar konkurences noteikumiem
   1.   Neatkarīgi no jebkura cita noteikuma par pretējo nekas 1. pielikumā uzskaitītajos nolīgumos: i) nepieprasa vai neveicina pieņemt tādas vienošanās starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj vai traucē konkurenci; ii) nepastiprina šādu vienošanos, lēmumu vai saskaņotu darbību ietekmi; vai iii) nedeleģē privātiem uzņēmējiem atbildību par tādu pasākumu veikšanu, ar ko nepieļauj, traucē vai ierobežo konkurenci.
   2.   Nepiemēro 1. pielikumā uzskaitīto nolīgumu noteikumus, kuri nav saderīgi ar šā panta 1. punktu.
   6. pants
   Nolīguma pielikumi
   Šā nolīguma pielikumi ir tā sastāvdaļa.
   7. pants
   Pārskatīšana vai grozīšana
   Puses jebkurā laikā var pārskatīt vai grozīt šo nolīgumu, pamatojoties uz abpusēju piekrišanu.
   8. pants
   Stāšanās spēkā un piemērošana provizoriski
   1.   Šis nolīgums stājas spēkā, kad Puses viena otrai ir rakstiski paziņojušas, ka ir pabeigtas to attiecīgās iekšējās procedūras, kas nepieciešamas, lai nolīgums stātos spēkā.
   2.   Neatkarīgi no 1. punkta Puses vienojas provizoriski piemērot šo nolīgumu no tā mēneša pirmās dienas, kas seko dienai, kad Puses viena otrai ir paziņojušas, ka ir pabeigtas procedūras, kas ir vajadzīgas šim nolūkam.
   3.   Šo nolīgumu piemēro attiecībā uz visiem 1. pielikumā uzskaitītajiem nolīgumiem un vienošanās dokumentiem, tostarp tiem, kas šā nolīguma parakstīšanas dienā vēl nav stājušies spēkā un netiek piemēroti provizoriski.
   9. pants
   Nolīguma darbības izbeigšana
   1.   Izbeidzot kādu no 1. pielikumā uzskaitītajiem nolīgumiem, vienlaikus tiek izbeigti visi šā nolīguma noteikumi, kas attiecas uz attiecīgo 1. pielikumā uzskaitīto nolīgumu.
   2.   Ja tiek izbeigti visi 1. pielikumā uzskaitītie nolīgumi, vienlaikus spēku zaudē arī šis nolīgums.
   
      TO APLIECINOT, attiecīgi pilnvarotie ir parakstījuši šo nolīgumu.
      Sagatavots divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ķīniešu valodā, un visi teksti ir vienlīdz autentiski.
      
         За Европейския сьюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen
         
            
         Pela União Europeia
         
            
         
            
      
      
         За правителството на Специалния административен район на Китайската народна република Макао
         Por el Gobierno de la Región Administrativa Especial de Macao de la República popular China
         Za vládu Zvláštní administrativní oblasti Čínské lidové republiky Macao
         For regeringen for Folkerepublikken Kinas særlige administrative region Macao
         Für die Regierung der Sonderverwaltungsregion Macau der Volksrepublik China
         Hiina Rahvavabariigi Macau erihalduspiirkonna valitsuse nimel
         Για την κυβέρνηση της Ειδικής Διοικητικής Περιοχής Μακάο της Λαϊκής Δημοκρατίας της Κίνας
         For the Government of the Macao Special Administrative Region of the People’s Republic of China
         Pour le gouvernement de la région administrative spéciale de Macao de la République populaire de Chine
         Per il governo della regione amministrativa speciale di Macao della Repubblica popolare cinese
         Ķīnas Tautas Republikas Makao Īpašās pārvaldes apgabala valdības vārdā –
         Ypatingojo administracinio Kinijos regiono Makao vyriausybės vardu
         A Kínai Népköztársaság Makaói Különleges Közigazgatási Területének kormánya részéről
         Għall-Guvern tar-Reġjun Amministrattiv Speċjali tal-Makaw tar-Repubblika Popolari taċ-Ċina
         Voor de regering van de Speciale Administratieve Regio Macau van de Volksrepubliek China
         W imieniu Rządu Specjalnego Regionu Administracyjnego Makau Chińskiej Republiki Ludowej
         Pentru Guvernul Regiunii Administrative Speciale Macao a Republicii Populare Chineze
         Za vládu osobitnej administratívnej oblasti Čínskej ľudovej republiky Macao
         Za vlado Posebne upravne regije Macao Ljudske republike Kitajske
         Kiinan kansantasavallan erityishallintoalueen Macaon hallituksen puolesta
         För Folkrepubliken Kinas särskilda administrativa region Macaos regering
         
            
         Pelo Governo da Região Administrativa Especial de Macau da República Popular da China
         
            
      
   
   
      1. PIELIKUMS
      
         Šā nolīguma 1. pantā minēto nolīgumu saraksts
      
      Gaisa pārvadājumu pakalpojumu nolīgumi un citas vienošanās starp Makao ĪPA un dalībvalstīm, ar izmaiņām vai grozījumiem, kuras šā nolīguma parakstīšanas dienā ir noslēgtas, parakstītas vai parafētas:
      
                  —
               
               
                  Gaisa transporta nolīgums starp Austrijas Federālo valdību un Makao valdību, kas noslēgts Vīnē 1994. gada 4. novembrī, turpmāk 2. pielikumā “Makao ĪPA un Austrijas nolīgums”,
               
            
                  —
               
               
                  Nolīgums starp Beļģijas Karalistes valdību un Makao valdību par gaisa transportu, kas noslēgts Briselē 1994. gada 16. novembrī, turpmāk 2. pielikumā “Makao ĪPA un Beļģijas nolīgums”,
               
            
                  —
               
               
                  Gaisa pārvadājumu pakalpojumu nolīgums starp Čehijas Republikas valdību un Ķīnas Tautas Republikas Makao Īpašās pārvaldes apgabala valdību, kas noslēgts Prāgā 2001. gada 25. septembrī, turpmāk 2. pielikumā “Makao ĪPA un Čehijas Republikas nolīgums”,
               
            
                  —
               
               
                  Gaisa pārvadājumu pakalpojumu nolīgums starp Dānijas Karalistes valdību un Makao valdību, kas noslēgts Oslo 1996. gada 12. decembrī, turpmāk 2. pielikumā “Makao ĪPA un Dānijas nolīgums”,
               
            
                  —
               
               
                  Gaisa pārvadājumu pakalpojumu nolīgums starp Somijas Republikas valdību un Makao valdību, kas noslēgts Makao 1994. gada 9. septembrī, turpmāk 2. pielikumā “Makao ĪPA un Somijas nolīgums”,
               
            
                  —
               
               
                  Gaisa pārvadājumu pakalpojumu nolīgums starp Francijas Republikas valdību un Ķīnas Tautas Republikas Makao Īpašās pārvaldes apgabala valdību, kas noslēgts Parīzē 2006. gada 23. maijā, turpmāk 2. pielikumā “Makao ĪPA un Francijas nolīgums”,
               
            
                  —
               
               
                  Gaisa transporta nolīgums starp Vācijas Federatīvās Republikas valdību un Makao valdību, kas noslēgts Bonnā 1996. gada 5. septembrī, turpmāk 2. pielikumā “Makao ĪPA un Vācijas nolīgums”,
               
            
                  —
               
               
                  Gaisa pārvadājumu pakalpojumu nolīgums starp Grieķijas Republikas valdību un Ķīnas Tautas Republikas Makao Īpašās pārvaldes apgabala valdību, kas parafēts Makao 2006. gada 17. februārī, turpmāk 2. pielikumā “Makao ĪPA un Grieķijas nolīgums”,
               
            
                  —
               
               
                  Nolīgums starp Luksemburgas Lielhercogistes valdību un Makao valdību par gaisa pārvadājumu pakalpojumiem, kas noslēgts Makao 1994. gada 14. decembrī, turpmāk 2. pielikumā “Makao ĪPA un Luksemburgas nolīgums”,
               
            
                  —
               
               
                  Nolīgums starp Nīderlandes Karalisti un Makao par gaisa pārvadājumu pakalpojumiem starp abām teritorijām vai ārpus tām, kas noslēgts Hāgā 1994. gada 16. novembrī, turpmāk 2. pielikumā “Makao ĪPA un Nīderlandes nolīgums”,
               
            
                  —
               
               
                  Nolīgums starp Polijas Republikas valdību un Makao valdību par gaisa pārvadājumu pakalpojumiem, kas noslēgts Varšavā 1999. gada 22. oktobrī, turpmāk 2. pielikumā “Makao ĪPA un Polijas nolīgums”,
               
            
                  —
               
               
                  Gaisa transporta nolīgums starp Portugāles Republikas valdību un Makao valdību, kas noslēgts Lisabonā 1995. gada 31. augustā, turpmāk 2. pielikumā “Makao ĪPA un Portugāles nolīgums”,
               
            
                  —
               
               
                  Gaisa pārvadājumu pakalpojumu nolīgums starp Slovākijas Republikas valdību un Ķīnas Tautas Republikas Makao Īpašās pārvaldes apgabala valdību, kas parafēts Makao 2006. gada 3. martā, turpmāk 2. pielikumā “Makao ĪPA un Slovākijas nolīgums”,
               
            
                  —
               
               
                  Gaisa pārvadājumu pakalpojumu nolīgums starp Zviedrijas Karalistes valdību un Makao valdību, kas parakstīts Oslo 1996. gada 12. decembrī, turpmāk 2. pielikumā “Makao ĪPA un Zviedrijas nolīgums”,
               
            
                  —
               
               
                  Nolīgums starp Ķīnas Tautas Republikas Makao Īpašās pārvaldes apgabala valdību un Lielbritānijas un Ziemeļīrijas Apvienotās Karalistes valdību par gaisa pārvadājumu pakalpojumiem, kas noslēgts Londonā 2004. gada 19. janvārī, turpmāk 2. pielikumā “Makao ĪPA un Apvienotās Karalistes nolīgums”.
               
            
   
      2. PIELIKUMS
      
         Šā nolīguma 1. pielikumā uzskaitīto un 2. līdz 4. pantā minēto nolīgumu pantu saraksts
      
      
                  a)
               
               
                  Pārvadātāja izraudzīšana dalībvalstī:
                  
                              —
                           
                           
                              Makao ĪPA un Austrijas nolīguma 4. pants,
                           
                        
                              —
                           
                           
                              Makao ĪPA un Čehijas nolīguma 3. pants,
                           
                        
                              —
                           
                           
                              Makao ĪPA un Dānijas nolīguma 4. pants,
                           
                        
                              —
                           
                           
                              Makao ĪPA un Vācijas nolīguma 4. panta 4. punkts,
                           
                        
                              —
                           
                           
                              Makao ĪPA un Luksemburgas nolīguma 4. pants,
                           
                        
                              —
                           
                           
                              Makao ĪPA un Polijas nolīguma 4. pants,
                           
                        
                              —
                           
                           
                              Makao ĪPA un Portugāles nolīguma 4. pants,
                           
                        
                              —
                           
                           
                              Makao ĪPA un Zviedrijas nolīguma 4. pants.
                           
                        
            
                  b)
               
               
                  Pilnvaru vai atļauju atteikšana, atsaukšana, apturēšana vai ierobežošana:
                  
                              —
                           
                           
                              Makao ĪPA un Austrijas nolīguma 5. pants,
                           
                        
                              —
                           
                           
                              Makao ĪPA un Beļģijas nolīguma 6. pants,
                           
                        
                              —
                           
                           
                              Makao ĪPA un Čehijas Republikas nolīguma 4. pants,
                           
                        
                              —
                           
                           
                              Makao ĪPA un Dānijas nolīguma 5. pants,
                           
                        
                              —
                           
                           
                              Makao ĪPA un Somijas nolīguma 4. pants,
                           
                        
                              —
                           
                           
                              Makao ĪPA un Vācijas nolīguma 4. panta 4. punkts un 5. pants,
                           
                        
                              —
                           
                           
                              Makao ĪPA un Luksemburgas nolīguma 5. pants,
                           
                        
                              —
                           
                           
                              Makao ĪPA un Nīderlandes nolīguma 5. pants,
                           
                        
                              —
                           
                           
                              Makao ĪPA un Polijas nolīguma 5. pants,
                           
                        
                              —
                           
                           
                              Makao ĪPA un Portugāles nolīguma 6. pants,
                           
                        
                              —
                           
                           
                              Makao ĪPA un Zviedrijas nolīguma 5. pants.
                           
                        
            
                  c)
               
               
                  Drošība:
                  
                              —
                           
                           
                              Makao ĪPA un Čehijas Republikas nolīguma 7. pants,
                           
                        
                              —
                           
                           
                              Makao ĪPA un Francijas nolīguma 9. pants,
                           
                        
                              —
                           
                           
                              Makao ĪPA un Grieķijas nolīguma 7. pants,
                           
                        
                              —
                           
                           
                              Makao ĪPA un Luksemburgas nolīguma 7. pants,
                           
                        
                              —
                           
                           
                              Makao ĪPA un Slovākijas nolīguma 6. pants,
                           
                        
                              —
                           
                           
                              Makao ĪPA un Apvienotās Karalistes nolīguma 14. pants.
                           
                        
            
                  d)
               
               
                  Nodokļa uzlikšana aviācijas degvielai:
                  
                              —
                           
                           
                              Makao ĪPA un Austrijas nolīguma 8. pants,
                           
                        
                              —
                           
                           
                              Makao ĪPA un Beļģijas nolīguma 11. pants,
                           
                        
                              —
                           
                           
                              Makao ĪPA un Čehijas Republikas nolīguma 8. pants,
                           
                        
                              —
                           
                           
                              Makao ĪPA un Dānijas nolīguma 7. pants,
                           
                        
                              —
                           
                           
                              Makao ĪPA un Somijas nolīguma 6. pants,
                           
                        
                              —
                           
                           
                              Makao ĪPA un Vācijas nolīguma 7. pants,
                           
                        
                              —
                           
                           
                              Makao ĪPA un Luksemburgas nolīguma 9. pants,
                           
                        
                              —
                           
                           
                              Makao ĪPA un Nīderlandes nolīguma 10. pants,
                           
                        
                              —
                           
                           
                              Makao ĪPA un Polijas nolīguma 7. pants,
                           
                        
                              —
                           
                           
                              Makao ĪPA un Portugāles nolīguma 10. pants,
                           
                        
                              —
                           
                           
                              Makao ĪPA un Zviedrijas nolīguma 7. pants,
                           
                        
                              —
                           
                           
                              Makao ĪPA un Apvienotās Karalistes nolīguma 8. pants.
                           
                        
            
   
      3. PIELIKUMS
      
         Šā nolīguma 2. pantā minēto citu valstu saraksts
      
      
                  a)
               
               
                  Islandes Republika (saskaņā ar Eiropas Ekonomikas zonas līgumu);
               
            
                  b)
               
               
                  Lihtenšteinas Firstiste (saskaņā ar Eiropas Ekonomikas zonas līgumu);
               
            
                  c)
               
               
                  Norvēģijas Karaliste (saskaņā ar Eiropas Ekonomikas zonas līgumu);
               
            
                  d)
               
               
                  Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).